CELEX: 62019TB0099
Language: da
Date: 2019-09-25 00:00:00
Title: Sag T-99/19: Rettens kendelse af 25. september 2019 – Magnan mod Kommissionen (Passivitetssøgsmål, erstatningssøgsmål og annullationssøgsmål – fri bevægelighed for arbejdstagere – erhvervsfrihed – aftale mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer – påstået tilsidesættelse af denne aftale ved schweiziske love og forskrifter, der regulerer udøvelse af lægegerning – anmodning om vedtagelse af foranstaltninger over for Schweiz og krav på erstatning for de lidte tab – EU-Udenrigstjenestens svar – åbenbart, at søgsmålet delvis ikke kan antages til realitetsbehandling, delvis er ugrundet)

16.12.2019   
            
            
               DA
            
            
               Den Europæiske Unions Tidende
            
            
               C 423/57
            
         
      Rettens kendelse af 25. september 2019 – Magnan mod Kommissionen
      (Sag T-99/19) (1)
      
      (Passivitetssøgsmål, erstatningssøgsmål og annullationssøgsmål - fri bevægelighed for arbejdstagere - erhvervsfrihed - aftale mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer - påstået tilsidesættelse af denne aftale ved schweiziske love og forskrifter, der regulerer udøvelse af lægegerning - anmodning om vedtagelse af foranstaltninger over for Schweiz og krav på erstatning for de lidte tab - EU-Udenrigstjenestens svar - åbenbart, at søgsmålet delvis ikke kan antages til realitetsbehandling, delvis er ugrundet)
      (2019/C 423/72)
      Processprog: fransk
      
         Parter
      
      
         Sagsøger: Nathaniel Magnan (Aix-en-Provence, Frankrig) (ved advokat J. Fayolle)
      
         Sagsøgt: Europa-Kommissionen (ved H. Støvlbæk, J. Hottiaux og M. Šimerdová, som befuldmægtigede)
      
         Sagens genstand
      
      Søgsmål anlagt for det første i henhold til artikel 265 TEUF med påstand om, at det fastslås, at Kommissionen ulovligt undlod at vedtage foranstaltninger over for Det Schweiziske Forbund efter en påstået tilsidesættelse af aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer (EFT 2002, L 114, s. 6), undertegnet i Luxembourg den 21. juni 1999, for det andet i henhold til artikel 263 TEUF med påstand om annullation af Kommissionens afgørelse om afslag på at vedtage foranstaltninger over for Det Schweiziske Forbund, som er indeholdt i EU-Udenrigstjenestens skrivelse af 20. december 2018, og for det tredje i henhold til artikel 268 TEUF og 340 TEUF med påstand om erstatning for det tab, som sagsøgeren angiveligt har lidt siden 2013 på grund af tilsidesættelse af aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer, og om idømmelse af en tvangsbøde.
      
         Konklusion
      
      
                  1)
               
               
                  Europa-Kommissionen frifindes.
               
            
                  2)
               
               
                  Nathaniel Magnan betaler sagsomkostningerne.
               
            
         (1)  EUT C 206 af 17.6.2019.